Eelnõu

N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Koha-aadressi korrastamine

(Elektrijaama tee T12)
1. Asjaolud ja menetluse käik

Vabariigi Valitsuse määruse „Aadressiandmete süsteem” (edaspidi ADS) § 6 lg 6 kohaselt liikluspinna teenindamiseks moodustatavale maaüksusele määratakse kohanimi, mis peab sisaldama liikluspinna kohanime täiskujul, kusjuures liikluspinna liigisõnale ei või vahetult järgneda numbrit. Vajaduse korral võib liikluspinna teenindamiseks (transpordimaa) moodustatava maaüksuse nimi kohanime järel sisaldada erilisandeid.
Liikluspinda teenindav maaüksus lähiaadressiga Elektrijaama tee 95a (katastritunnus 51106:001:0158) ei vasta ADS nõuetele. Seoses sellega viib Narva Linnavalitsus menetluse, millega toimub koha-aadressi korrastamine. Nimetatud krundi omanik oli teavitatud aadressi muutmisest, millele on tulnud tema nõusolek.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Vabariigi Valitsuse määruse „Aadressiandmete süsteem” § 6 lõike 6 järgi määratakse liikluspinna teenindamiseks moodustatavale maaüksusele nimi, mis peab sisaldama liikluspinna kohanime täiskujul. Väikekohas asuva liikluspinna teenindamiseks moodustatavale maaüksusele määratakse nimi, mis peab sisaldama väikekoha kohanime täiskujul ja liikluspinna kohanime täiskujul. Vajadusel võib liikluspinna teenindamiseks moodustatava maaüksuse nimi sisaldada erilisandeid. Väikekoha nimele ega liikluspinna liigisõnale ei või vahetult järgneda numbrit;

2.3 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51106:001:0158, pindalaga ca 10 015 m², aadress Narva linn, Elektrijaama tee T12.
4. Rakendussätted

4.1 Korraldus jõustub teatavakstegemisest;

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

